Gazzetta del Popolo

La Gazzetta del Popolo a l'é stàit un giornal cotidian ëd Turin. An Piemont a l'era dzortut conossùa coma Ël Pòpol, pì da ràir coma La Gasëtta dël Pòpol.

A l'era stàita fondà dël 1848 da Felice Govean, Alessandro Borella e Giovanni Battista Bottero.
Bottero a l'é stàit ëdcò ël prim diretor. La Gazzetta del Popolo a l'era surtìa për la prima vòlta ël 16 ëd giugn dël 1848.
Un nùmer a costava sinch sentésim e l'abonament mensil për Turin a vnisìa na lira, për la provinsa na lira e vint.
La sede dël giornal a l'era an contrà djë Stampador; dël 1853 a l'ha tramudà an contrà Sant Agustin e dël 1890 an contrà IV ëd mars, anté ch'a l'é restà fin-a al 1930.

A l'ha chità le publicassion ël 31 dë dzèmber dël 1983, dòp 'na longa crisi.

Categorìa:Giornaj